એ દોઢ બે વર્ષના નિષ્ફળતાના ગાળા પછી તેમને પ્રકાશ મહેરાની ‘ઝંઝીર’ માટે કરારબદ્ધ કરાયા. નિર્દેશક તરીકે પ્રકાશ મહેરાની પ્રથમ ફિલ્મ. ‘ઝંઝીર’ માટે પ્રાણના પુત્ર ટોની અને જાવેદ અખ્તરે અમિતાભનું નામ સૂચવ્યું. પોતાની વાતની પુષ્ટિ માટે જાવેદ તેમને અમિતાભની ‘બોમ્બે ટુ ગોવા’ જોવા લઈ ગયા, જેમાં એક દ્રશ્યમાં અમિતાભ ચ્વીંગમ ખાતા ખાતા શત્રુઘ્ન સાથે લડે છે. એ દ્રશ્ય જોઈને પ્રકાશ મહેરાએ તેમને ‘ઝંઝીર’ માટે તરત કરારબદ્ધ કરી દીધા.